Prognoza meteo, 20 mai. Cer înnorat în majoritatea regiunilor. Temperaturile pe regiuni
- Iulia Moraru
- 20 mai 2024, 06:34
Administrația Națională de Meteorologie (ANM) a emis prognoza meteo pentru luni, 20 mai. Temperaturile vor fi ușor sub medie în regiunile sudice, în timp ce în restul țării se vor înregistra valori mai ridicate.
În zonele de sud-vest și sud, cerul va fi predominant înnorat, iar ploile vor fi locale, mai ales în Oltenia și în anumite zone din Muntenia.
Prognoza meteo, 20 mai. Ploi în special după-amiaza și seara
În restul regiunilor, cerul va fi variabil, cu înnorări accentuate pe alocuri, mai ales în orele după-amiezii și seara. Vor fi averse și descărcări electrice în special în zonele montane și local în regiunile Banat, Crișana, Maramureș, Transilvania și în zona subcarpatică a Moldovei.
Se vor înregistra ploi torențiale, iar în intervale scurte de timp, în special în zonele montane, se vor acumula cantități de apă de peste 15...25 litri pe metru pătrat, iar izolat se pot înregistra și căderi de grindină.
Vântul va fi mai intens în sudul Banatului și în zona Carpaților Meridionali, cu rafale în general de 55...65 km/h. În restul țării va sufla slab și moderat, cu unele intensificări trecătoare în Moldova, Bărăgan și Dobrogea.
În timpul averselor, vântul se va intensifica temporar. Temperaturile maxime vor fi în general între 20 și 27 de grade Celsius, cu cele mai scăzute valori în sud, iar temperaturile minime vor varia de la 4...5 grade Celsius în depresiunile Carpaților Orientali până la 16...17 grade Celsius în Dealurile de Vest.
În unele zone, dimineața și noaptea pot apărea cețuri izolate.
Cum va fi vremea în București, pe 20 mai
Prognoza meteo, 20 mai. În București, temperaturile vor fi ușor sub medie pentru această perioadă. Cerul va fi parțial înnorat pe parcursul zilei, însă șansele de ploaie vor fi scăzute.
Vântul va fi în general moderat. Maxima zilei se va situa în jurul valorii de 22...23 de grade Celsius, în timp ce minima nocturnă va oscila între 10...12 grade Celsius.
Prognoza meteo, 20 mai. Vremea în principalele orașe din țară
Cum va fi vremea luni, în principalele orașe din țară, potrivit ANM:
Timișoara: 26 grade Celsius, Precipitații: 40%, Umiditate: 59%, Vânt: 10 km/h
Oradea: 25 grade Celsius, Precipitații: 20%, Umiditate: 64%, Vânt: 14 km/h
Baia Mare: 24 grade Celsius, Precipitații: 70%, Umiditate: 64%, Vânt: 6 km/h
Cluj-Napoca: 24 grade Celsius, Precipitații: 50%, Umiditate: 62%, Vânt: 5 km/h
Sibiu: 23 grade Celsius, Precipitații: 20%, Umiditate: 59%, Vânt: 14 km/h
Alba Iulia: 25 grade Celsius, Precipitații: 20%, Umiditate: 60%, Vânt: 6 km/h
Craiova: 21 grade Celsius, Precipitații: 40%, Umiditate: 69%, Vânt: 16 km/h
Târgu Jiu: 21 grade Celsius, Precipitații: 50%, Umiditate: 71%, Vânt: 8 km/h
Suceava: 23 grade Celsius, Precipitații: 20%, Umiditate: 65%, Vânt: 19 km/h
Bacău: 23 grade Celsius, Precipitații: 10%, Umiditate: 54%, Vânt: 26 km/h
Botoșani: 26 grade Celsius, Precipitații: 20%, Umiditate: 53%, Vânt: 16 km/h
Miercurea Ciuc: 22 grade Celsius, Precipitații: 60%, Umiditate: 69%, Vânt: 11 km/h
Brașov: 22 grade Celsius, Precipitații: 10%, Umiditate: 60%, Vânt: 10 km/h
Ploiești: 22 grade Celsius, Precipitații: 10%, Umiditate: 52%. Vânt: 11 km/h
Buzău: 23 grade Celsius, Precipitații: 10%, Umiditate: 48%, Vânt: 14 km/h
Târgoviște: 22 grade Celsius, Precipitații: 10%, Umiditate: 57%, Vânt: 11 km/h
București: 22 grade Celsius, Precipitații: 10%, Umiditate: 55%, Vânt: 14 km/h
Iași: 25 grade Celsius, Precipitații: 0%, Umiditate: 49%, Vânt: 21 km/h
Galați: 24 grade Celsius, Precipitații: 10%, Umiditate: 48%, Vânt: 14 km/h
Brăila: 23 grade Celsius, Precipitații: 10%, Umiditate: 49%, Vânt: 14 km/h
Constanța: 19 grade Celsius, Precipitații: 10%, Umiditate: 69%, Vânt: 8 km/h, potrivit ANM.